Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 117/12/8811	Trebišov, 19.4.2012
EEČ : 2-69-133-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 50,00 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX

Skutková veta: 
	V dobe od 09.08.2011 do 18.01.2012 v obci XXXXX, na ul. XXXXX, v rodinnom dome neoprávnene odoberal elektrickú energiu spoplatňovanú podľa zákona č. 656/2004 Z. z. o energetike tak, že z hlavného vypínača boli napojené vodiče, ktorými bola napojená časť elektrickej inštalácie domu mimo merania, ktorá bola využívaná aj na vykurovanie, čím došlo k neoprávnenému odberu elektrickej energie v množstve 65.727 kWh, čím takto pre poškodenú spoločnosť XXXXX XXXXX, spôsobil škodu vo  výške 1.603,38  €.
Odôvodnenie: 
Uznesením policajného orgánu XXXXX sp. zn. XXXXX bolo vznesené obvinenie XXXXX za prečin krádeže podľa § 212 ods. 2 písm. e Tr. zák. na tom skutkovom základe, ako je uvedené vo výroku tohto uznesenia. 

V rámci mediačného konania zástupca poškodenej strany XXXXX vyhlásila, že od obv. XXXXX si nenárokuje náhradu škody, pretože škodu uhradil v plnej výške, t. j. 1.603,38  €, príjmovým pokladničným dokladom č. XXXXX z 08.02.2012.

Dňa 13.04.2012 zložil obvinený XXXXX na účet XXXXX peňažnú sumu v celkovej výške 50,- € určenú na všeobecne prospešné účely a súčasne 50 % tejto sumy, čo činí sumu 25,- €,  určil XXXXX, číslo účtu XXXXX a 50 %, čo činí 25,- € určil na peňažnú pomoc poškodeným podľa osobitného zákona.

Z uvedeného teda vyplýva, že obvinený i zástupca poškodenej strany súhlasili so schválením zmieru, obvinený vyhlásil, že spáchal skutok, pre ktorý je stíhaný, škodu poškodenej strane uhradil a zložil na účet XXXXX peňažnú sumu, určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery prokurátor považoval takýto spôsob rozhodnutia za dostačujúci a preto zmier medzi obvineným na jednej strane a poškodenou stranou na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci nariaďuje sa učtárni XXXXX aby bola suma 25,- € poukázaná XXXXX XXXXX XXXXX a 25,- € bolo poukázaných na peňažnú pomoc poškodeným podľa osobitného zákona.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor